కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
తొలి భారత క్రికెటర్.. యూఎస్‌లో రోహిత్‌కు అరుదైన గౌరవం
భారత ఓపెనర్, ముంబై ఇండియన్స్ కెప్టెన్ రోహిత్ శర్మకు అమెరికాలో అరుదైన గౌరవం దక్కింది.
Samayam Telugu | Updated:
Jun 4, 2018, 04:03PM IST
తొలి భారత క్రికెటర్.. యూఎస్‌లో రోహిత్‌కు అరుదైన గౌరవం
భారత ఓపెనర్, ముంబై ఇండియన్స్ కెప్టెన్ రోహిత్ శర్మకు అమెరికాలో అరుదైన గౌరవం దక్కింది. బేస్‌బాల్ మ్యాచ్ ప్రారంభానికి ముందు సెరెమోనియల్ ఫస్ట్ పిచ్‌లో బంతిని విసిరే అవకాశం రోహిత్‌ను వరించింది. ‘మేజర్ లీగ్ బేస్‌బాల్’ క్లబ్ ఆధ్వర్యంలో సీటల్ మెరైనర్స్, తంపా బే రేస్ జట్ల మధ్య సీటల్‌లోని సాఫెకో ఫీల్డ్ గ్రౌండ్‌లో సోమవారం మ్యాచ్ జరిగింది. మ్యాచ్ ప్రారంభానికి ముందు సంప్రదాయంగా నిర్వహించే సెరెమోనియల్ ఫస్ట్ పిచ్‌కు రోహిత్ శర్మను అతిథిగా ఆహ్వానించారు.
ఈ సెరెమోనియల్ ఫస్ట్ పిచ్‌లో భాగంగా క్యాచర్‌కు అతిథి బంతిని విసరాల్సి ఉంటుంది. ఇలా విసిరిన తరవాత మ్యాచ్‌ను ప్రారంభిస్తారు. రోహిత్ శర్మ బేస్‌బాల్‌ను క్యాచర్‌కు విసురుతుండగా వీడియో తీసిన ఓ భారత అభిమాని దాన్ని ట్విట్టర్‌లో పెట్టారు. రోహిత్ విసిరిన బంతి క్యాచర్‌కు అందకుండా చాలా దూరంగా వెళ్లిపోయింది. దీంతో రోహిత్ తలపై రెండు చేతులూ వేసుకుని నిరుత్సాహంగా వెళ్లడం వీడియోలో కనిపించింది. వాస్తవానికి ఈ సెరెమోనియల్ ఫస్ట్ పిచ్‌కు అతిథిగా వెళ్లడం గొప్ప గౌరవంగా భావిస్తారు. ఈ గౌరవాన్ని దక్కించుకున్న తొలి భారత క్రికెటర్ రోహిత శర్మ కావడం విశేషం.
Indian cricketer @ImRo45 throwing the ceremonial ‘First pitch’ at a baseball game between the Seattle @Mariners and… https://t.co/EwhQrEhWGW
&mdash; pH (@turmerictown) 1528067361000
కాగా, ఐఎంజీ రిలయన్స్ టాలెంట్ మేనేజ్‌మెంట్‌ నిర్వహిస్తోన్న ‘దేశ్ లెజెండ్స్ ఆఫ్ క్రికెట్ సిరీస్’లో భాగంగా ప్రస్తుతం రోహిత్ శర్మ అమెరికాలో ఉన్నారు. తన భార్యతో కలసి ఈ ఈవెంట్‌లో పాల్గొంటున్న రోహిత్.. మొత్తం మూడు నగరాల్లో పర్యటిస్తారు. సాన్ ఫ్రాన్సిస్కో/బే ఏరియా, సీటల్, లాస్ ఏంజిల్స్‌లో నిర్వహించే క్రికెట్ శిబిరాల్లో రోహిత్ పాల్గొంటారు. అలానే అభిమానులతో సరదాగా గడపనున్నారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.